Suvarnabhumi Internasionale Lughawe - Wikipedia
Suvarnabhumi Internasionale Lughawe
Suvarnabhumi Internasionale Lughawe (Thai: ท่าอากาศยาน สุวรรณภูมิ; RTGS: Suwannaphum; uit Sanskrit, सुवर्णभूमि, "Golden Land"), (IATA-kode: BKK, ICAO: VTBS), ook bekend as die nuwe Bangkok Internasionale Lughawe, is een van twee internasionale lughawens wat Bangkok, Thailand bedien. Die ander een is Don Mueang Internasionale Lughawe.
999 moo 1 Tambon Racha Thewa, Amphoe Bang Phli, Samut Prakan, Thailand
5 vt / 1.67 m
01R/19L 4 260 13 976 Teer
01L/19R 3 810 12 500 Teer
42 483 883
8 879 568
Bron: Airports of Thailand
Suvarnabhumi is op 15 September 2006 amptelik geopen vir beperkte binnelandse dienste en vir die meerderheid plaaslike en alle internasionale kommersiële vlugte op 28 September 2006.
Die lughawe is tans die belangrikste sentrum vir Thai Airways International, Bangkok Airways en Orient Thai Airlines. Dit dien ook as plaaslike poort en aansluitingspunt vir verskeie buitelandse rederye.
Die lughawe is geleë in Racha Thewa in Bang Phli, Samut Prakan, sowat 25 kilometer (16 myl) oos van die middestad van Bangkok. Die naam Suvarnabhumi is deur Koning Bhumibol Adulyadej gekies en verwys na die hipotetiese goue koninkryk wat iewers in Suidoos-Asië geleë sou wees.
Die gebou is ontwerp deur Helmut Jahn van Murphy/Jahn Argitekte. Dit is hoofsaaklik gebou deur ITO JV. Die lughawe het die wêreld se hoogste vrystaande beheertoring (132.2 meter of 434 voet), en is die wêreld se vierde grootste enkelgeboulughawe (563 000 vierkante meter of 6 060 000 vierkante voet).
Suvarnabhumi is die sestiende besigste lughawe in die wêreld, die sesde besigste lughawe in Asië, en die besigste in die land, nadat 53 miljoen passasiers hanteer is in 2012.  Dit is ook 'n groot lugvragsentrum, met 'n totaal van 96 rederye bedrywig.
Die lughawe het die lughawekode BKK geërf by Don Mueang na die ouer lughawe opgehou het om internasionale vlugte te hanteer. 'n Moderne snelweg No.7 verbind die lughawe, Bangkok, en die swaar industriële Ooskus van Thailand, waar die meeste vervaardiging vir uitvoer plaasvind.
↑ 1,0 1,1 2011 Statistics
↑ "Don Mueang to be city budget air hub". Bankgok Post. Besoek op 2 Julie 2013.
↑ “AirAsia to shift to Don Mueang”. URL besoek op 2 Julie 2013.
↑ "Bangkok's new airport opens to first commercial flights", USA Today, 15 September 2006.
Ontsluit van "https://af.wikipedia.org/w/index.php?title=Suvarnabhumi_Internasionale_Lughawe&oldid=1699015"
Last edited on 23 Julie 2018, at 15:38